《送天柱冯先生》
宋代·李绚

闲驰风驭恣飘飘，因失仙班几度朝。
紫阁旧怜秦树老，赤城新别海山遥。
飞凫又说春经岳，叱橘曾令夜探潮。
不是桃源不归去，故人多半在烟霄。

作者简介：（1013—1052）宋邛州依政人，字公素。仁宗景祐二年进士。少周游四方，颇练世务。累官龙图阁直学士、起居舍人、权知开封府，有能名。数上书言便宜。曾因祀高禖还献赋，以远嬖宠近贤良为谏。性嗜酒，以晨奏事酒未解，改提举在京诸司库务，权判吏部流内铨。终致疾死。